b'\n_START_ARTICLE_\nViktor Bobek\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani ljudski \xc5\xa1oli se je izu\xc4\x8dil za peka. Ko je Italija po 1. svetovni vojni okupirala Notranjsko se je pridru\xc5\xbeil ilegalni borbi proti fa\xc5\xa1isti\xc4\x8dnemu nasilju. Sodeloval je z Danilom Zelenom, Ferdom Kravanjo in Antonom Majnikom. Fa\xc5\xa1isti\xc4\x8dna policija ga je aretirala 18. marca 1940 na domu v Trnovem pri Ilirski Bistrici. Bil je med 60 zaprtimi obto\xc5\xbeenci na 2. tr\xc5\xbea\xc5\xa1kem procesu, ki je bil med 2. do 14. decembrom 1941 v Trstu. Obto\xc5\xbeen je bil delovanja za odcepitev Primorske od Italije in obsojen na smrt ter skupaj s Simonom Kosom, Ivanom Ivan\xc4\x8di\xc4\x8dem, Ivanom Vadnalom ter Pinkom Toma\xc5\xbei\xc4\x8dem 15. decembra 1941 ustreljen na voja\xc5\xa1kem streli\xc5\xa1\xc4\x8du na Op\xc4\x8dinah.\n_START_SECTION_\nOdlikovanja in nagrade\n_START_PARAGRAPH_\nLeta 1997 je prejel zlati \xc4\x8dastni znak svobode Republike Slovenije z naslednjo utemeljitvijo:\xc2\xa0\xc2\xbbob petdesetletnici priklju\xc4\x8ditve Primorske Sloveniji za zasluge v zmagovitem boju proti nacifa\xc5\xa1izmu ter za zvestobo slovenstvu v najhuj\xc5\xa1ih \xc4\x8dasih potuj\xc4\x8devanja\xc2\xab.'